Koostöö tegijad ja kaasatavad

06.03.2024 nr 7-7/25

**Detailplaneeringu kehtetuks tunnistamine**

Planeerimisseaduse § 140 lõike 5 alusel teavitame, et Põhja-Sakala Vallavolikogu 29.02.2024 otsusega nr 197 tunnistati kehtetuks Suure-Jaani linna kvartali nr 42 osa-ala detailplaneering.

Suure-Jaani Linnavolikogu 26.02.2003 otsusega nr 23 kehtestatud detailplaneeringuga määrati krundijaotus maa erastamiseks ja kruntide kasutamise otstarbed, uusi hooneid planeeringuga ei kavandatud. Detailplaneeringuga on kavandatud Jaama tänava pikendus Lembitu puiesteeni.

Suure-Jaani linna kvartali nr 42 osa-ala detailplaneering on ellu viidud katastriüksuste, praeguste aadressidega Aia tn 6 (planeeringus krunt 5) ja Lembitu pst 46 (planeeringus krunt 6), krundijaotuse osas. Katastriüksuste, praeguste aadressidega Aia tn 4 (planeeringus krunt 3) ja Aia tn 6a (planeeringus krunt 4), osas on krundijaotus ellu viimata. Jaama tänava pikendust pole rajatud.

Planeeringu koostamise korraldaja soovib planeeringu edasisest ellu viimisest loobuda.

Detailplaneeringu kehtetuks tunnistamine ei too kaasa majanduslikke, sotsiaalseid ja kultuurilisi mõjusid ega mõjusid looduskeskkonnale.

Põhja-Sakala Vallavolikogu 29.02.2024 otsusega nr 197 saab tutvuda <https://www.pohja-sakala.ee/detailplaneeringute-kehtetuks-tunnistamine>.

Lugupidamisega

*/allkirjastatud digitaalselt/*

Jaanus Rahula

abivallavanem

Kaja Notta

kaja@pohja-sakala.ee

510 6794